bupati dhatan wonten ingkang sami lampah cecengilan, atut runtut saiyeg saeka kapti, sirna saking lampah durjana juti. Marmane ngupaya ing raya, negari satus datan pikantuk kalih, negari sewu tan jangkep sadasa. Sayekti negari ingkang padhang jagade, jero tancebe, dhuwur kukuse, adoh kuncarane. Kathah narendra pat manca negari ingkang hanungkul aris, tan karana ginebaging perang, hamung kaungkulan pepoyaning kautaman. Sinten ta dasa namane ingkang hamengku bawat jumeneng Narendra wonten negari Dwarawati hajejuluk : Maha Prabu Sri Bathara Kresna, Narayana, Prabu Sasra Sumpena, Prabu Puthut Cakrandana, ya Prabu Harimurti. Pramila hajejuluk Maha Prabu Sri Bathara Kresna : Kres-ireng, Na tegese padhang jagade, yektine Narendra pirsa sadurunge winarah. Narayana tegese manungsa asipat Bathara. Prabu Sasra Sumpena : Sasra – sewu, Sumpena tegese impen, yektine Sang Prabu Sang Prabu Kresna nyupena sedalu kaping sewu rambahan, parandene tan ana kang sisip. Prabu Puthut Cakrandana tegese Puthut wus ngarani, Cakrabunder, Dana – weweh sayekti Narendra remen dana weweh marang saliring tumitah. Prabu Harimurti : Hari – enom. Murti – panjamane Sang Hyang Wisnu, Narendra panjamaning Sang Hyang Wisnu. Sayekti Narendra mustikaning jagad, andeng-